Document ID: /roh_data/filtered/fineweb-2-filterrobots_roh.jsonl.gz/3251

CB Lumnezia – l'underdog
Il CB Lumnezia cumbatta gia dapi bleras emnas cun giugaders blessads. Uschia han ils ultims gieus perfin giugaders da la segunda equipa stuì gidar la squadra da Giacun Vinzens. Ins sentia che l'equipa saja pulit tras. Blers giugaders hajan dà mintga gieu da quest atun. Perquai è il trenader cuntent che sia equipa survegn sustegn da giugaders da la segunda equipa. La davosa fin d'emna a Domat (pers 1:4) hajan els fatg buna lavur. Era en il derby cunter la US Schluein Glion vegn in u l'auter giugader puspè a gidar l'equipa.
Giacun Vinzens sa, ch'il vischin da Schluein è il grond favurit en il derby. Sia equipa saja dentant optimistica, malgrà ch'i vegnia grev.
Per in derby han ins adina benzin.
US Schluein Glion – il favurit
Era la US Schluein Glion ha gì da cumbatter durant ils ultims gieus. Dus dals ultims trais gieus ha il segund da la tabella pers. L'equipa saja propi stancla, di il trenader-assistent, David Caduff. Blers giugaders sajan cun il chau gia in zic en la pausa d'enviern.
Tuttina è Caduff conscient che sia equipa è il favurit en il derby cunter il CB Lumnezia. Tuts spetgan dad els ina victoria. Els veglian er dar lur gieu a Vella e mussar, tgi che saja schef sin plaz.
L'equipa è propi stancla.
RR actualitad 08:00